**Corb damnat**

*Răzvan Poşchin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şi totul se duce. Şi totul dispare.

Rămâne o ceaţă şi peste hotare,

E totul trist şi marea e moartă,

Arhanghelii se spânzură în şoaptă.

Eu stau pe-o scândură fără vlagă,

Şi-mi urăsc ochii ce-au văzut în baltă

Chipul meu, ce-mi pare cenuşă,

E scrumul lăsat de o ţigară ascunsă.

Cad ploi cu acid sulfuric peste noi

Şi totul dispare. Rămân toţi goi.

E cerul suferind de cade-n groapa adâncă

Şi urlă, şi plânge, şi plâng cu nostalgice ploi.

E totul trist şi omul nu mai poate,

El plânge amarnic, se sinucide în noapte.

E noaptea o piesă din puzzle-ul morţii,

Iar omul pionul damnat în mrejele sorţii.

Şi totul se duce. Nimic nu rămâne,

Iar eu nu pot să mor, mă trec fiorii zilei de mâine.

E ploaie şi noapte, eu sunt un trist de la gara din sat,

Şi nu pot să mor, eu zbor veşnic precum un corb damnat.